[{"text_idx": "#000000", "text": "Emakumezko pilotariek gidatutako entrenamendua Astelenan"}, {"text_idx": "#000002", "text": "Emakumezko pilotariak gure txikiekin entrenatzen"}, {"text_idx": "#000003", "text": "Martxoaren 28an, martitzena, Astelena frontoian, entrenamendu berezia izango dute gure txikienek, goi-mailan dabiltzan lau emakumezko pilotarirekin batera arituko baitira frontoian."}, {"text_idx": "#000004", "text": "Lehena, Olatz Arrizabalaga pilotaria. Gautegiz-Arteagakoa da bera eta Euskal Herriko gomazko paletako azpitxapelduna eta emakumezkoen Master Cup lehiaketako txapelduna. Bigarrena, Ane Villanua pilotari gaztea, kalitezko jokoa erakusten ari den pilotaria. Hirugarrena, Miriam Arrillaga, partidu asko jokatzen eta maila ona erakusten ari den Zubietarra. Laugarrena, Ane Maiza zizurkildarra ere Astelenan izango da, txiki-txikitatik eskuz zein palaz jokatzen ari den pilotari gaztea. Eskuz zein palaz ari diren pilotariak dira laurak, eta haien ibilbide eta modalitateen inguruan galderak egiteko aukera izango dute Eibarko pilota-eskolako txikienek."}, {"text_idx": "#000005", "text": "Elkarrizketatxoaren ostean, denek batera entrenatuko dute Astelena frontoian, lau pilotariak entrenatzaile dituztela. Badakizue, martxoaren 28an (martitzena), Astelena frontoian, 17:00ean izango da hitzordua."}, {"text_idx": "#000006", "text": "Pilota eskolako txikienen debuta Astelenan"}, {"text_idx": "#000007", "text": "Gaurko entrenamendua berezia izan da. Gonbidatu handiak izan ditugu gure artean: Mendizabal III, Rezusta, Elezkano eta Elordi. Laurak zein baino zein jatorragoak eta hurbilagoak. Pilotari izateko zer behar den azaldu dute, haien nondik norakoak kontatu dituzte, eta txikienekin entrenatu dute pilotaren katedralean. Esperientzia polita izan da."}, {"text_idx": "#000008", "text": "Bukatzeko, argazkiak eta sinadurak. Eskumuturretako-minekin esnatuko ez badira bihar, gaitzerdi; hamaika postal sinatu baitituzte, banan-banan eta munduko pazientzia guztiaz."}, {"text_idx": "#000010", "text": "Halaber, eskerrak ematen hasita ezin Aspe-ko lagunak ahaztu, haien laguntza eta inplikazio osoa jaso dugulako halako entrenamendu-festa bat izateko."}, {"text_idx": "#000012", "text": "Irunzkin berriakSara(e)k Pilota-eskolako txikienentzat, 2016-2017 denboraldia martxan bidalketan"}, {"text_idx": "#000013", "text": "Sara(e)k Pilota-eskolako txikienentzat, 2016-2017 denboraldia martxan bidalketan"}]